মানিকগঞ্জ থেকে সংবাদদাতা : প্রতি বছরের মাঘ মাসের প্রথম রবিবার মানিকগঞ্জ সদর উপজেলার পুটাইল ইউনিয়নের মানতা গ্রামের হাজার হাজার মানুষ এক উৎসবে মেতে ওঠে। বছরের এই দিনটিতে গেলে গ্রামের স্কুল মাঠে অনুষ্ঠিত হয় গরু দৌড়ের। প্রায় দেড়শত বছর ধরে অনুষ্ঠিত এই গরু দৌড়কে কেন্দ্র করে ১০  দিনব্যাপী মেলার আয়োজন করে মানতাসহ আশপাশের ঘোস্তা, দিঘুলিয়া, শিমুলিয়া আর বরুনার গ্রামবাসীরা। মেলাকে কেন্দ্র করে গ্রামের প্রতিটি বাড়িতে সাজ সাজ রব পড়ে যায়। এই মেলা উপলক্ষে গ্রামের প্রত্যেক বাড়িতে ছেলে আর মেয়ের শ্বশুর বাড়ির অতিথিরা ভিড় জমায়।